wickkiey/tamil-wikipedia-chunked huggingface dataset:
# மேற்கு தில்லி மாவட்டம்

## மக்கள் தொகையியல்

2011 ஆம் ஆண்டு இந்திய மக்கள் தொகை கணக்கெடுப்பின் படி இம்மாவட்டத்தின் மொத்த மக்கள் தொகை 2,543,243 ஆக உள்ளது. நகரங்களில் 99.75% மக்களும்; கிராமங்களில் 0.25% மக்களும் வாழ்கின்றனர். கடந்த பத்தாண்டுகளில் (2001-2011) மக்கள் தொகை வளர்ச்சி விகிதம் 19.46% ஆக உயர்ந்துள்ளது. மக்கள் தொகையில் 1,356,240 ஆண்களும்; 1,187,003 பெண்களும் உள்ளனர். ஆயிரம் ஆண்களுக்கு 875 பெண்கள் என்ற விகிதத்தில் பாலின விகிதம் உள்ளது. 130 சதுர கிலோ மீட்டர் பரப்பளவு கொண்ட இம்மாவட்டத்தின் மக்கள் தொகை அடர்த்தி ஒரு சதுர கிலோ மீட்டர் பரப்பளவில் 19,563 மக்கள் வீதம் வாழ்கின்றனர். இம்மாவட்டத்தின் சராசரி படிப்பறிவு 86.98% ஆகவும், ஆண்களின் படிப்பறிவு 91.00% ஆகவும், பெண்களின் படிப்பறிவு 82.39% ஆகவும் உள்ளது. ஆறு வயதிற்குட்பட்ட குழந்தைகளின் எண்ணிக்கை 288,421 ஆக உள்ளது.
# மேற்கு தில்லி மாவட்டம்

## மக்கள் தொகையியல்

### சமயம்

இம்மாவட்டத்தில் இந்து சமயத்தவரின் மக்கள் தொகை 2,087,294 (82.07 %) ஆகவும்; இசுலாமிய சமய மக்கள் தொகை 149,807 (5.89 %) ஆகவும்; சீக்கிய சமய மக்கள் தொகை 271,752 (10.69 %) ஆகவும்; சமண சமய மக்கள் தொகை 11,322 (0.45 %) ஆகவும்; கிறித்தவ மக்கள் தொகை 18,337 (0.72 %) ஆகவும்; பௌத்த சமய மக்கள் தொகை 1,993 (0.08 %) ஆகவும் உள்ளது.
# மேற்கு தில்லி மாவட்டம்

## மக்கள் தொகையியல்

### மொழிகள்

தேசிய தலைநகர் வலயத்யத்தின் ஆட்சி மொழிகளான இந்தி மற்றும் ஆங்கிலத்துடன், பஞ்சாபி, உருது, தமிழ் மற்றும் இந்தியாவின் பெரும்பாலான மாநில மொழிகளும் இம்மாவட்டத்தில் பேசப்படுகிறது.
# சிறிய நிக்கோபார்

**சிறிய நிக்கோபார்** ( **Little Nicobar** நிக்கோபாரி: *Ong*) என்பதுஇந்தியஒன்றியபகுதியான நிக்கோபார் தீவுகளைச் சேர்ந்த ஒரு தீவாகும். இதன் பரப்பளவு 157&nbsp;கி.மீ² ஆகும். தீவின் உயரமான பகுதி தீவின் மையத்தில் உள்ள 413 மீட்டர் கொண்ட உயரமான முகடு ஆகும். இதன் கரையை ஒட்டி சில சிறிய தீவுகள் காணப்படுகின்றன. அவை, மென்சால், புலோமிலோ, டிரிஸ்/அல்பட்டி, டிராக்/மபுயா, மிரோயி போன்றவை ஆகும். சிறிய நிக்கோபார் தீவிலிருந்து வடக்கில் 70 கி.மீ தொலைவில் கட்சல் தீவு உள்ளது.  
2004 இந்தியப் பெருங்கடல் நிலநடுக்க ஆழிப்பேரலையின்போது இத்தீவு கடுமையாக பாதிக்கப்பட்டது.
# வார்ப்புரு:Uw-tdel2

} தயவு செய்து பேணுகை வார்ப்புருக்களை நீக்காதீர்கள். ஒரு பேணுகை வார்ப்புருவை நீக்கும்போது, அதில் குறிப்பிட்ட சிக்கல் தீர்ந்துவிட்டதா எனக் கவனிக்கவும் அல்லது தொகுப்புச் சுருக்கத்தில் செல்லுபடியாகும் காரணத்தைக் குறிப்பிடவும். நீங்கள் செய்த வார்ப்புரு நீக்கம் ஆக்கபூர்வமானதாக இல்லாத காரணத்தால் மீளமைக்கப்பட்டது. }<noinclude>
</noinclude>
# வார்ப்புரு:User-warning set

**Part of the } series**  
| Level 1 | Level 2 | Level 3 | Level 4 | Level 4im |
| --- | --- | --- | --- | --- |
| }<noinclude> |  |  |  |  |
</noinclude>
# வார்ப்புரு:Uw-genre2

தயவு செய்து நடுநிலை நோக்கு, மெய்யறிதன்மையில்லாத உள்ளடக்கத்தை கட்டுரையில் இணைக்காதீர்கள். இவ்வாறு செய்வது எமது கொள்கைக்கு முரணாகும். விக்கிப்பீடியாவுக்கு ஆக்கநோக்கில் பங்களிப்பதற்கு அனைத்துப் பயனர்களையும் நாம் வரவேற்றாலும், மேற்கொள்ளப்படும் தொகுப்புகளுக்கு நம்பகமான சான்றுகளை வழங்கும்படியும் வேண்டுகின்றோம். இதுபோன்ற தொகுப்புகளுக்கு ஏனைய பயனர்கள் மறுப்புத் தெரிவிக்கும்போது, கட்டுரையின் பேச்சுப் பக்கத்தில் உரையாடி, இணக்க முடிவுக்கு வரும்படி கேட்டுக்கொள்கின்றேன். }<noinclude>  
</noinclude>
# வார்ப்புரு:Uw-idt1

}வணக்கம், அண்மையில் நீங்கள் எந்த விளக்கத்தையும் தராமல் ஒரு கோப்பில் உள்ள நீக்கலுக்கான குறிச்சொல்லை நீக்கியுள்ளீர்கள். ஒரு கோப்பில் உள்ள நீக்கலுக்கான குறிச்சொல்லை நீக்கும்போது அதில் குறிப்பிட்ட சிக்கல் தீர்ந்துவிட்டதா எனக் கவனிக்கவும் அல்லது தொகுப்புச் சுருக்கத்தில் செல்லுபடியாகும் காரணத்தைக் குறிப்பிடுங்கள். நீங்கள் தவறுதலாக இவ்வாறு செய்திருந்தால் வருந்தவேண்டாம். நீக்கப்பட்ட வார்ப்புருவை நான் மீட்டெடுத்துள்ளேன். நீங்கள் பயிற்சி பெற விரும்பினால், அருள்கூர்ந்து மணல் தொட்டியைப் பயன்படுத்துங்கள். }<noinclude>  
</noinclude>
# வார்ப்புரு:Uw-idt2

} தயவு செய்து கோப்பில் உள்ள நீக்கலுக்கான குறிச்சொல்லை நீக்காதீர்கள். ஒரு கோப்பில் உள்ள நீக்கலுக்கான குறிச்சொல்லை நீக்கும்போது, அதில் குறிப்பிட்ட சிக்கல் தீர்ந்துவிட்டதா எனக் கவனிக்கவும் அல்லது தொகுப்புச் சுருக்கத்தில் செல்லுபடியாகும் காரணத்தைக் குறிப்பிடவும். நீங்கள் செய்த வார்ப்புரு நீக்கம் ஆக்கபூர்வமானதாக இல்லாத காரணத்தால் மீளமைக்கப்பட்டது. } <noinclude>  
</noinclude>
# வார்ப்புரு:Uw-plotsum1

<noinclude></noinclude>
# வார்ப்புரு:Uw-plotsum1

## 

Hello. I wanted to let you know that your recent edit(s) to the } plot summary have been removed because they added a significant amount of unneeded detail. Please avoid excessive detail and high word counts when editing plot summaries/synopses. You may read the plot summary edit guides to learn more about contributing constructively to plot summaries/synopses. There are also specific guidelines for films, , , , novels and non-fiction books. If you think I made a mistake, or if you have any questions, you can leave me a message on my talk page. }<noinclude>  
</noinclude>
# வார்ப்புரு:Uw-plotsum2

<noinclude></noinclude>
# வார்ப்புரு:Uw-plotsum2

## 

Please refrain from making changes to plot summaries/synopses that conflict with the plot summary edit guides, as you did at }. You may wish to review the specific guidelines for films, , , , novels and non-fiction books. Excessive detail and high word counts should be avoided. If you would like to experiment, please use . Thank you.<noinclude>  
</noinclude>
# வார்ப்புரு:Uw-harass1

} Hello, I'm <includeonly>[[User:|]]</includeonly><noinclude>Jimbo</noinclude>. Although everyone is welcome to contribute to Wikipedia, it's important to be mindful of the feelings of your fellow editors, who may be frustrated by certain types of interaction. While you probably didn't intend any offense, please do remember that Wikipedia strives to be an inclusive atmosphere. In light of that, it would be greatly appreciated if you could moderate yourself so as not to offend. }<noinclude>
</noinclude>
# வார்ப்புரு:Uw-harass2

} Please be careful about what you say to people. Some remarks can easily be misinterpreted. Wikipedia is a supportive environment, where contributors should feel comfortable and safe while editing. }<noinclude>  
</noinclude>
# வார்ப்புரு:Uw-harass3

} Please stop your disruptive behaviour. Your behaviour is verging on . Wikipedia prides itself on providing a safe environment for its collaborators, and harassing other users potentially compromises that safe environment. If you continue behaving like this, you may be ****. }<noinclude>  
</noinclude>
# தென்கிழக்கு தில்லி மாவட்டம்

**தென்கிழக்கு தில்லி மாவட்டம்** (*South east Delhi*) வட இந்தியாவின், தேசிய தலைநகர் வலயத்தில் உள்ள 11 மாவட்டங்களில் ஒன்றாகும்.
இதன் நிர்வாகத் தலைமையிட நகரம் **டிபென்ஸ் காலனி** ஆகும். இம்மாவட்டம் 11 செப்டம்பர் 2012 அன்று புதிதாக துவக்கப்பட்டது.
# தென்கிழக்கு தில்லி மாவட்டம்

## வரலாறு

ஒன்பது மாவட்டங்களாக இருந்த தில்லி மாநிலத்தில் 11 செப்டம்பர் 2012 அன்று புதிதாக தென்கிழக்கு தில்லி மாவட்டம் மற்றும் சதாரா மாவட்டம் என இரண்டு புதிய மாவட்டங்கள் துவக்கப்பட்டது.
# தென்கிழக்கு தில்லி மாவட்டம்

## அமைவிடம்

தென்கிழக்கு தில்லி மாவட்டத்தின் வடக்கில் புது தில்லி மாவட்டம், கிழக்கில் உத்தரப் பிரதேசம், மேற்கில் தெற்கு தில்லி மாவட்டம், தெற்கில் அரியானா மாநிலம் எல்லைகளாக உள்ளது.
# தென்கிழக்கு தில்லி மாவட்டம்

## மாவட்ட நிர்வாகம்

தென்கிழக்கு தில்லி மாவட்டம் டிபன்ஸ் காலணி, கல்காஜி மற்றும் சரிதா விகார் என மூன்று வருவாய் வட்டங்களைக் கொண்டது.
# தென்கிழக்கு தில்லி மாவட்டம்

## முக்கிய குடியிருப்பு பகுதிகள்

### டிபன்ஸ் காலணி வருவாய் வட்டம்

1. நியு பிரண்ட்ஸ் காலணி
1. லஜ்பத் நகர்
1. லோடி காலணி
1. நிஜாமுத்தீன்
1. டிபன்ஸ் காலணி
1. சன்லைட் காலணி
1. அமர் காலணி
1. ஜாமியா நகர்
# தென்கிழக்கு தில்லி மாவட்டம்

## முக்கிய குடியிருப்பு பகுதிகள்

### கல்காஜி வருவாய் வட்டம்

1. சங்கம் விகார்
1. கோவிந்த் புரி
1. ஒக்லா தொழிற்பேட்டை
1. கல்காஜி
1. புல் பேஹ்லத்பூர்
1. சித்தரஞ்சன் தாஸ் பார்க்
# தென்கிழக்கு தில்லி மாவட்டம்

## முக்கிய குடியிருப்பு பகுதிகள்

### சரிதா விகார் வருவாய் வட்டம்

1. சரிதா விகார்
1. ஜெயித்பூர்
1. பதர்பூர்
# அலோக்சிபிரின்

**அலோக்சிபிரின்** (*Aloxiprin*) என்பது C18H15O9 என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். இச்சேர்மம் அலுமினியம் அசிட்டைல்சாலிசிலேட்டு என்றும் அழைக்கப்படுகிறது. தசைக்கூட்டு மற்றும் இணைப்புக் கோளாறுகளுடன் தொடர்புடைய வலி மற்றும் வீக்கம் முதலான நோய்களுக்கான சிகிச்சையில் ஒரு மருந்தாக இச்சேர்மம் பயன்படுகிறது. மேலும், இதன் பண்புகள், வீக்க எதிர்ப்பு மருந்து, காய்ச்சலடக்கும் மருந்து மற்றும் வலி நிவாரணி என பலவாறாகவும் பயன்படுத்தப்படுகிறது.
# அலோக்சிபிரின்

## மாற்றுப் பெயர்களும் இணைவுகளும்

- பலபிரின் ஃபோர்ட்
- ஆசுகிட் – ஆசுபிரின், அலோக்சிபிரின் மற்றும் காஃவீன் ஆகியன கலந்துள்ள ஒரு தூள்
# அலோக்சிபிரின்

## முரண்காட்டிகள்

- சாலிசிலேட்டு ஒவ்வாமை உடையோர்.
- இரைப்பை புண்களுடையோர்.
- கல்லீரல் அல்லது சிறுநீரக பாதிப்புடையோர்.
- மூன்றுமாத கர்ப்பிணி பெண்கள்.
- தாய்ப்பால் கொடுக்கும் பெண்கள்.
- மற்ற சாலிசிலேட்டுகள் பயன்படுத்துவோர்
- அழற்சிக்கு எதிரான இயக்க ஊக்கிகள் இல்லாத மருந்துகள்
# பாசுடன் பொதுப் பூங்கா

**பாசுடன் பொதுப் பூங்கா**, அல்லது பரவலாக **பொதுப் பூங்கா**, மாசச்சூசெட்சின் பாசுடன் நகரின் மையப்பகுதியில் அமைந்துள்ள பெரிய பூங்கா ஆகும். இது பாசுடன் காமனை அடுத்துள்ளது.
# பாசுடன் பொதுப் பூங்கா

## வரலாறு

1837இல் இந்தப் பொதுப் பூங்கா முன்னெடுக்கப்பட்டது. ஈகையாளர் ஓரேசு கிரே என்பார் இங்கிருந்த நிலத்தை ஐக்கிய அமெரிக்காவின் முதல் பொது தாவரவியல் பூங்கா அமைக்கப் பயன்படுத்த விண்ணப்பித்தார். இந்த நிலத்தை விற்க பாசுடன் நகர மன்றம் எடுத்த முயற்சிகளை கிரே அரசியல் இயக்கங்கள் மூலம் போராடி இறுதியில் 1856இல் வெற்றி பெற்றார். இந்த நிலத்தை தாவரவியல் பூங்காவாகப் பயன்படுத்த ஏப்ரல் 26, 1856இல் மன்றதில் கொண்டுவரப்பட்ட சட்டம் 99 பேர் எதிர்வாக்களித்தும் நிறைவேற்றப்பட்டது.  
அக்டோபர் 1859இல் ஆல்டர்மேன் கிரேன் இதற்கான வடிவமைப்பிற்கு ஒப்புதல் பெற்றார். அந்தாண்டு ஏரி கட்டமைக்கப்பட்டது; சுற்றிலும் தேனிரும்பு வேலி 1862 கட்டப்பட்டது. தற்போது ஏரியின் வடக்குப் பகுதியில் காணப்படும் தீவு துவக்கத்தில் தீபகற்பமாக இருந்தது. இந்தவிடம் காதலர்களுக்கு மிகவும் உகந்த இடமாக இருந்ததை விரும்பாத வனவியலாளர் ஜான் கால்வின், நிலத்துடன் இருந்த இணைப்பைத் துண்டித்துத் தீவாக்கினார்.  
பரப்புள்ள உவர்ச் சதுப்பு நிலத்தில், ஜார்ஜ் எப். மீகெம் நிலக்காட்சியை வடிவமைத்தார். தடங்களையும் பூப்படுகைகளையும் நகரப் பொறியாளர் ஜேம்சு இசுலேடும் ஜான் கால்வினும் அமைத்தனர். பல நீரூற்றுகளும் சிலைகளும் கொண்ட திட்டம் உருவாக்கப்பட்டது. இங்கு நிறுவப்பட்ட முதல் சிலை எட்வர்டு எவரெட்டினுடையதாகும்; பூங்காவின் வட பகுதியில் வில்லியம் வெட்மோர் இசுடோரி என்பார் நவம்பர் 1867இல் இதனை அமைத்தார். தாமசு பால் வடிவமைத்த சியார்ச் வாசிங்டன் சிலை பூங்காவின் மேற்குப் பகுதியில் சூலை 3, 1869இல் திறக்கப்பட்டது. ஏரியின் நடுவிலுள்ள தொங்கு பாலம் 1867இல் கட்டப்பட்டது.  
பாசுடன் நகர மேயர் அலுவலகம், நகரசபையின் பூங்கா துறை மற்றும் இலாபநோக்கற்ற பொதுப் பூங்கா நண்பர்கள் என்ற அமைப்பினர் இணைந்து பொதுப் பூங்காவை மேலாண்மை செய்தனர்.  
1987இல் இது தேசிய வரலாற்று அடையாளமாக அறிவிக்கப்பட்டது.
# பாசுடன் பொதுப் பூங்கா

## காட்சிப்பேழை

<div align=></div>
# பாசுடன் பொதுப் பூங்கா

## மேற் படிப்பு

-
- Edwin G. Heath. From Round Marsh to Public Garden. The Bostonian, v.2, no.6, 1895.
# தேசிய வரலாற்று இடங்கள் பதிகை

**தேசிய வரலாற்று இடங்கள் பதிகை** (*National Register of Historic Places*, **NRHP**) ஐக்கிய அமெரிக்கக் கூட்டரசின் பாதுகாக்கப்பட வேண்டிய மாவட்டங்கள், இடங்கள், கட்டிடங்கள், கட்டமைப்புக்கள், பொருட்களின் (*சொத்துக்கள்*) அலுவல்முறையான பட்டியல் ஆகும். இந்தப் பட்டியலை தேசியப் பூங்காக்கள் சேவை அமைப்பு பராமரித்து வருகின்றது. 1966ஆம் ஆண்டின் தேசிய வரலாற்று இடங்கள் பாதுகாப்புச் சட்டத்தின்படி இந்தப் பதிகை உருவாக்கப்பட்டுள்ளது. இப்பட்டியலில் சேர்க்கப்பட கடைபிடிக்கப்படும் செயல்முறையையும் இச்சட்டம் வரையறுத்துள்ளது.  
இந்தப் பட்டியலில் பத்து இலட்சத்திற்கும் கூடுதலான சொத்துக்கள் இடம் பெற்றுள்ளன. இவற்றில் 80,000 நேரடியாக குறிப்பிடப்பட்டுள்ளன. மற்றவை வரலாற்று மாவட்டங்களின் அங்கமாக சிறு *பங்களிப்பு சொத்துக்களாக* இடம் பெற்றுள்ளன. ஒவ்வொரு ஆண்டும் 30,000 சொத்துக்கள் தேசியப் பதிகையில் சேர்க்கப்படுகின்றன. இவற்றில் சில தேசிய வரலாற்று அடையாளங்களாகவும் உள்ளன.  
இந்த தேசியப் பதிகையில் பட்டியலிடப்பட்டுள்ளவற்றின் பாதுகாப்பிற்கான செலவினங்கள் வரிச்சலுகைகளுக்கு தகுதி பெற்றவை.
# பைராபி

**பைராபி** *(Bairabi)* என்பது இந்தியாவின் மிசோரம் மாநிலத்தின் கோலாசிப் மாவட்டத்திலுள்ள ஒரு கணக்கெடுப்பில் உள்ள ஊராகும். அய்சால் நகரில் இருந்து 117 கிலோமீட்டர் தொலைவிலுள்ள இந்நகரம் மிசோரம் மாநிலத்தின் ஒரு முக்கியமான தொடருந்து முனையமாகவும் திகழ்கிறது.
# பைராபி

## மக்கள் தொகையியல்

இந்திய நாட்டின் 2001 ஆம் ஆண்டு மக்கள் தொகைக் கணக்கெடுப்பின்படி பைராபி நகரின் மொத்த மக்கள் தொகை 3,304 ஆகும். இம்மக்கள் தொகையில் 53% பேர் ஆண்கள் மற்றும் 47% பேர் பெண்கள் ஆவர். பைராபி நகரின் கல்வியறிவு சதவீதம் 69% ஆகும். இது நாட்டின் தேசிய கல்வியறிவு சதவீதமான 59.5% என்பதைவிட அதிகமாகும். கல்வியறிவு பெற்ற மக்களில் ஆண்கள் 54% எண்ணிக்கையும் பெண்கள் 46% எண்ணிக்கையிலும் காணப்பட்டனர். மக்கள் தொகையில் 19% பேர் ஆறு வயதிற்கு உட்பட்டவர்களாக இருந்தனர்.
# பைராபி

## தொடருந்துப் போக்குவரத்து

மிசோரம் மாநிலத்தின் ஒரு முக்கியமான தொடருந்து முனையமாகத் திகழும் பைராபி நகரம் அகன்ற வழிப்பாதை போக்குவரத்துடன் இணைக்கப்பட்டுள்ளது. கடாக்கால் – பைராபி குறுகிய வழிப்பாதையும் தேசிய அகன்றவழிப் பாதையாக்கும் திட்டத்தின் கீழ் அகலப் பாதையாக மாற்றப்பட்டது. விரைவுப் பாதையான இத்திட்டம் 2016 ஆம் ஆண்டு மார்ச்சு மாதம் 21 ஆம் நாள் நிறைவடைந்தது. சாய்ராங் நகரம் வரை நீட்டிக்கப்படவுள்ள இத்திட்டம் கோலாசிப் மாவட்டத்திற்குள் 40 கிலோமீட்டர் தொலைவும் அய்சால் மாவட்டத்திற்குள் 11 கிலோமீட்டர் தொலைவிற்குச் செல்கிறது.
# பைராபி

## பொருளாதாரம்

விவசாயத்திற்கு அடுத்ததாக பைராபி நகரில் பின்வரும் தொழில்களில் மக்கள் பெரும்பாலும் ஈடுபட்டுள்ளனர்.  
1. இந்திய உணவுக் கழகம் : – இக்கழகத்தின் உணவு சேமிப்புக் கிடங்குகளில் பணி  
1. பைராபி அனல் மின்நிலையம் : - கன எரி எண்னெய் அடிப்படையிலான 22.92 மெகாவாட் மின்னுற்பத்தி பணி  
1. நவீன செங்கற்கள் உற்பத்தித் துறையில் பணி  
1. பைராபி அணையில் பணி  
1. பைராபி முதல் அய்சாலுக்கு அருகிலுள்ள சாய்ராங் வரையிலான இருப்புப் பாதை அமைக்கும் பணி
# வார்ப்புரு:ஹதீஸ்

| list1name = ஸிஹாஹ் ஸித்தா
| list1title = ஸிஹாஹ் ஸித்தா
| list1 =முக்கிய ஆறு நூல்கள்  
| list2name = மற்றவை
| list2title = மற்ற ஹதீஸ் நூல்கள்
| list2 =  
| below =
| belowstyle = :; background:white
| navbarstyle = background:white; padding:0  
}}<noinclude></noinclude>
# தேசிய வரலாற்று அடையாளம்

டின் டாலியெசின் ஓர் தேசிய வரலாற்று அடையாளமாகும்.]]
வின் டான்ஜியர்சில் உள்ள அமெரிக்கத் தூதரகக் கட்டிடம், வெளிநாடொன்றில் உள்ள தேசிய வரலாற்று அடையாளமாகும்.]]
வின் விண்டோ ராக்கில் உள்ள நவகோ நாட்டின் மன்றக் கட்டிடம்.]]
கில் நிரந்தர நடுவர் நீதிமன்றம் அமையக் காரணமாகவிருந்த 1895-1916 மாநாடு இங்குதான் நடைபெற்றது.]]
டெக்சஸ் உள்ள அடிக்கல் தேசிய வரலாற்று அடையாளங்களில் ஒன்றாகும்.]]  
**தேசிய வரலாற்று அடையாளம்** (*National Historic Landmark*, **NHL**) தேசிய முக்கியத்துவம் வாய்ந்த கட்டிடம், களம், கட்டமைப்பு, பொருள் அல்லது மாவட்டம் ஆகும். இவற்றை ஐக்கிய அமெரிக்காவின் கூட்டரசு அடையாளப்படுத்துகின்றது. மிகவும் வரலாற்றுச் சிறப்பு மிக்க இடங்களையே தேசிய வரலாற்று அடையாளமாக ஏற்கின்றது. தேசிய வரலாற்று இடங்கள் பதிகையில் இடம்பெற்றுள்ள 80,000க்கும் கூடுதலான இடங்களில் 2,430 மட்டுமே தேசிய வரலாற்று அடையாளமாக ஏற்கப்பட்டுள்ளன.  
**தேசிய வரலாற்று அடையாள மாவட்டம்** (*National Historic Landmark District*, **NHLD**) தேசிய வரலாற்று அடையாளமாக ஏற்கப்பட்டுள்ள ஒர் வரலாற்று மாவட்டமாகும். இதில் கட்டிடங்கள், கட்டமைப்புக்கள், களங்கள், பொருட்கள் போன்ற பங்களிக்கும் சொத்துக்களைத் தவிர பங்களிக்காத சொத்துக்களும் இருக்கலாம்.
# தேசிய வரலாற்று அடையாளம்

## வரலாறு

அக்டோபர் 9, 1960இல் உள்துறை அமைச்சர் பிரெட் ஆண்ட்ரூ சீட்டன் 92 சொத்துக்களை தேசிய வரலாற்று அடையாளங்களாக அறிவித்தார். இவற்றில் முதலாவதாக அயோவாவின் சியோக்சு நகரத்திலுள்ள செர்ஜண்ட் பிளாய்டு கல்லறையும் நினைவகமும் அந்தாண்டு 30, சூனில் நியமிக்கப்பட்டது; ஆனால் பல காரணங்களுக்காக அலுவல்முறையான அறிவிப்பு தள்ளிப்போயிற்று.  
ஐக்கிய அமெரிக்கக் கூட்டரசின் உள்துறை தேசிய வரலாற்று அடையாளமாக அறிவிப்பதற்கான அடிப்படைகளாக இவற்றை பட்டியலிட்டுள்ளது:
- வரலாற்று சிறப்புமிக்க நிகழ்வுகள் நடந்தக் களங்கள்;
- சீர்மிகு நபர்கள் வாழ்ந்த அல்லது பணியாற்றிய இடங்கள்;
- நாட்டை முன்னடத்திய கொள்கைகளை குறிக்கும் திருவோவியங்கள் (சின்னங்கள்);
- வடிவமைப்பு அல்லது கட்டுமானத்திற்கான மிகச்சிறந்த காட்டுகள்;
- வாழும் முறையொன்றை குறிக்கும் இடங்கள்;
- தகவல் வெளியிடும் தொல்பொருளியல் களங்கள்.
# லிச்சாவி

**லிச்சாவி** (*Licchavi*) (*Lichchhavi*, *Lichavi*) நேபாளாத்தில் கி பி 400 முதல் 750 வரை காத்மாண்டு சமவெளியில் லிச்சாவி எனும் அரச மரபினரால் ஆளப்பட்டது. இவர்கள் ஆண்ட பகுதிக்கு லிச்சாவி நாடு என்பர். கௌதம புத்தர் காலத்திய லிச்சாவிகளின் மகாஜனபத குடியரசு நாட்டிற்கும், நேபாளத்தை ஆண்ட இந்த லிச்சாவி அரச குலத்தினருக்கும் உள்ள தொடர்பு அறியப்படவில்லை.  
லிச்சாவியர்கள் தங்களது கல்வெட்டு குறிப்புகளை சமஸ்கிருத மொழியில் எழுதி வைத்திருந்தனர்.
லிச்சாவி எனும் சொல்லிற்கு சமஸ்கிருத மொழியில் நட்சத்திரம் எனப் பொருள்.  
முதலில் காத்மாண்டு நகர சதுக்கத்தில், கி பி மூன்றாம் நூற்றாண்டின் பிற்பகுதியில், கோயில்களை எழுப்பியவர் முதலாம் மானதேவன் எனும் லிச்சாவி குல மன்னர் ஆவார்.
# லிச்சாவி

## லிச்சாவிகளும் குப்தர்களும்

வெளியிட்ட தங்க நாணயத்தின் ஒரு பக்கத்தில் லிச்சாவி நாட்டின் இளவரசியும், தனது தாயுமான குமாரதேவி-மற்றும் முதலாம் சந்திரகுப்தரின் உருவம் பொறிக்கப்பட்டுள்லது, கிபி 350 - 380]]  
மகத நாட்டின் குப்தப் பேரரசர் முதலாம் சந்திரகுப்தர், லிச்சாவிகளின் இளவரசி குமாரதேவியை மணந்தவர்.  
சமுத்திரகுப்தர் வெளியிட்ட தங்க நாணயத்தில் ஒரு பக்கத்தில் இலக்குமியின் உருவமும், மறுபுறத்தில் முதலாம் சந்திரகுப்தர்-குமாரதேவியின் உருவமும் பதியப்பட்டிருக்கும். பேரரசர் அசோகர் நிறுவிய அலகாபாத் தூண்களில், சமுத்திரகுப்தர் தன்னை லிச்சாவிகளின் பேரன் எனக் குறித்துள்ளார்.
# லிச்சாவி

## பதிவுகள்

நேபாள-இந்திய எல்லையில் பிகார் மாநிலத்தின் வடக்கு பகுதியில் இருந்த லிச்சாவி இனக் குழுவினர், தங்கள் ஆட்சி அதிகாரத்தை இழந்த நிலையில், நேபாள நாட்டில் ஆட்சி செய்து கொண்டிருந்த கிராதர்களை வென்று தங்கள் ஆட்சியை நிறுவினர்.  
பௌத்த சமய நூல்களில், குறிப்பாக லிச்சாவி சுத்தத்தில் லிச்சாவிய இனக் குழுவினரை பல முறை குறித்துள்ளது.  
அன்மையில் கிடைத்த கல்வெட்டுக் குறிப்புகளின் படி லிச்சாவி மன்னன் முதலாம் மானதேவன் நிறுவிய லிச்சாவி நாட்டை கி பி 464 முதல் மூன்று லிச்சாவி அரச குலத்தவர்கள் ஆண்டதாக தெரிகிறது.
# லிச்சாவி

## ஆட்சியாளர்கள்

நேபாள லிச்சாவி நாட்டை கி பி 185 முதல் 877 முடிய ஆண்ட லிச்சாவி குல மன்னர்களின் தேரயமான பட்டியல்;  
- 464-505 முதலாம் மானதேவன்
- 505-506 மகிதேவன்
- 506-532 வசந்ததேவன்
- 538 வாமனதேவன் என்ற வர்தமானதேவன்
- 545 ராமதேவன்
- அமரதேவன்
- 560-565 கணதேவன்
- 567-c. 590 பாகுமாகுப்தன் என்ற பூமிகுப்தன்
- 567-573 கங்கதேவன்
- 575/576 இரண்டாம் மானதேவன்
- 590-604 முதலாம் சிவதேவன்
- 605-621 அம்சுவர்மன்
- 621 உதயதேவன்
- 624-625 துருவதேவன்
- 631-633 பீமார்ஜுனதேவன்
- 635 ஜிஷ்ணு குப்தர் என்ற விஷ்ணு குப்தர்
- 640-641 பீமார்ஜுனதேவன்
- 643-679 நரேந்திரதேவன்
- 694-705 இரண்டாம் சிவதேவன்
- 713-733 இரண்டாம் ஜெயதேவன்
- 748-749 இரண்டாம் சங்கரதேவன்
- 756 மூன்றாம் மானதேவன்
- 826 பலிராஜன்
- 847 பாலதேவன்
- 877 நான்காம் மானதேவன்
# லிச்சாவி

## இதனயும் காண்க

- லிச்சாவி நாடு
# சாய்ராங்

**சாய்ராங்** *(Sairang)* என்பது இந்தியாவின் மிசோரம் மாநிலத்தின் அய்சால் மாவட்டத்திலுள்ள ஒரு கணக்கெடுப்பில் உள்ள ஊராகும்.
# சாய்ராங்

## புவியியல் அமைப்பு

23.8°வடக்கு மற்றும் 92.67°கிழக்கு என்ற அடையாள ஆள்கூறுகளில் சாய்ராங் நகரம் பரவியுள்ளது. மேலும் கடல் மட்டத்தில் இருந்து சராசரியாக 210 மீட்டர்கள் உயரத்தில் இந்நகரம் உள்ளது.
# சாய்ராங்

## மக்கள் தொகையியல்

இந்திய நாட்டின் 2001 ஆம் ஆண்டு மக்கள் தொகைக் கணக்கெடுப்பின்படி சாய்ராங் நகரின் மொத்த மக்கள் தொகை 5,036 ஆகும். இம்மக்கள் தொகையில் 56% பேர் ஆண்கள் மற்றும் 44% பேர் பெண்கள் ஆவர். சாய்ராங் நகரின் கல்வியறிவு சதவீதம் 82% ஆகும். இது நாட்டின் தேசிய கல்வியறிவு சதவீதமான 59.5% என்பதைவிட அதிகமாகும். கல்வியறிவு பெற்ற மக்களில் ஆண்கள் 85% எண்னிக்கையும் பெண்கள் 77% எண்ணிக்கையிலும் காணப்பட்டனர். மக்கள் தொகையில் 15% பேர் ஆறு வயதிற்கு உட்பட்டவர்களாக இருந்தனர்.
# சாய்ராங்

## தொடருந்துப் போக்குவரத்து

மிசோரம் மாநிலத்தின் ஒரு முக்கியமான தொடருந்து முனையமாகத் திகழும் பைராபி நகரம் இந்நகருக்கு அருகாமையில் உள்ளது. பைராபி நகரம் அகல வழிப்பாதை போக்குவரத்துடன் இணைக்கப்பட்டுள்ள ஒரு நகரமாகும். பைராபியில் இருந்து சாய்ராங் வரையிலான இருப்புப் பாதை திட்டம் தற்பொழுது அமைக்கப்பட்டு வருகிறது. 2019 ஆம் ஆண்டில் இத்திட்டம் நிறைவடையும் என எதிர்பார்க்கப்படுகிறது. அசாம் மாநிலத்தில் இருந்து வரும் தேசிய நெடுஞ்சாலை 54 சாய்ராங் நகரை பல முக்கிய நகரங்களுடன் இணைக்கிறது.
# ஸஹீஹ் முஸ்லிம் (நூல்)

**ஸஹீஹ் முஸ்லிம்**(*Sahih Muslim*,) என்பது முகம்மது நபியின் பொன்மொழிகள் அடங்கிய தொகுப்பு நூலாகும். நபிகளாரின் முக்கியமான ஆறு ஸிஹாஹ் ஸித்தா ஹதீஸ் தொகுப்பு நூல்களில் ஸஹீஹ் முஸ்லிம் ஹதீஸ் தொகுப்பும் ஒன்றாகும். . இதனை தொகுத்து எழுதியவர் இந்நூலின் அரபி மூலத்தின் ஆசிரியர் முஸ்லிம் இப்னு ஹஜ்ஜாஜ் ஆவார். அவரது பெயராலேயே இந்நூல் ஸஹீஹ் முஸ்லிம் என்று அழைக்கப் படுகிறது. இந்நூலில் முகமது நபிகள் கூறிய ஹதீஸ்கள் இடம்பெற்றுள்ளன.
. இந்நூல் ஹதீஸ் தொகுப்புகளில் ஸஹீஹ் புகாரி நூலுக்கு அடுத்து இரண்டாவது மிக உண்மையான ஹதீஸ்கள் சேகரிப்பாக உள்ளது.
# ஸஹீஹ் முஸ்லிம் (நூல்)

## தொகுக்கப்பட்ட வரலாறு

ஸஹீஹ் முஸ்லீம் தொகுப்பாளர் முஸ்லிம் இப்னு ஹஜ்ஜாஜ், இ.நா 204 ( கி.பி. 817)ல் பாரசீக குடும்பத்தில் (இன்றைய இரான் ல்) நிசாப்பூரில் பிறந்தார்.தன்னுடைய பிறந்த நகரான நிசாப்பூரிலேயே இ.நா 261 ( கி.பி. 874 )ல் இறந்தார்.அவர் ஹதீஸ்கள் சேகரிக்க தற்போதைய ஈராக் , சிரியா மற்றும் எகிப்து உட்பட அரேபிய தீபகற்பத்தில் உள்ள பகுதிகளுக்கு பல தடவை பயணம் செய்தார்.அவர் தனது சேகரிப்பில் மொத்தமுள்ள 300,000 ஹதீஸ்களில் ஸஹீஹ் முஸ்லீம் நூலில் சேர்ப்பதற்காக கடுமையான ஏற்று அளவுகோல் அறிக்கை சோதித்தல் அடிப்படையில் தனது சேகரிப்பில் சுமார் 4,000 ஹதீஸ்களை மட்டும் சேர்த்தார்.எனவேதான் இது மிகவும் நம்ப தகுந்த ஹதீஸ் நூலாக உள்ளது.
# ஸஹீஹ் முஸ்லிம் (நூல்)

## இசுலாமிய அறிஞர்களின் பார்வை

பல முஸ்லிம்கள் , ஆறு முக்கிய ஹதீஸ்கள் தொகுப்புகளான ஸிஹாஹ் ஸித்தாவில் ஸஹீஹ் முஸ்லீமை இரண்டாவது மிகவும் நம்பகமான ஹதீஸ் தொகுப்பாக கருதுகின்றனர்.
# வடக்கு கௌன்புய்

**வடக்கு கௌன்புய்** *(North Kawnpui)* என்பது இந்தியாவின் மிசோரம் மாநிலத்தின் கோலாசிப் மாவட்டத்திலுள்ள ஒரு கணக்கெடுப்பில் உள்ள ஊராகும்.
# வடக்கு கௌன்புய்

## புவியியல் அமைப்பு

24.0513400° வடக்கு , 92.6721900° கிழக்கு என்ற அடையாள ஆள்கூறுகளில் வடக்கு கௌன்புய் நகரம் பரவியுள்ளது.
# வடக்கு கௌன்புய்

## மக்கள் தொகையியல்

இந்திய நாட்டின் 2001 ஆம் ஆண்டு மக்கள் தொகைக் கணக்கெடுப்பின்படி பைராபி நகரின் மொத்த மக்கள் தொகை 6,328 ஆகும். இம்மக்கள் தொகையில் 50% பேர் ஆண்கள் மற்றும் 50% பேர் பெண்கள் ஆவர். பைராபி நகரின் கல்வியறிவு சதவீதம் 83% ஆகும். இது நாட்டின் தேசிய கல்வியறிவு சதவீதமான 59.5% என்பதைவிட அதிகமாகும். கல்வியறிவு பெற்ற மக்களில் ஆண்கள் 84% எண்ணிக்கையும் பெண்கள் 82% எண்ணிக்கையிலும் காணப்பட்டனர். மக்கள் தொகையில் 15% பேர் ஆறு வயதிற்கு உட்பட்டவர்களாக இருந்தனர்.
# முஸ்லிம் இப்னு ஹஜ்ஜாஜ்

**முஸ்லிம் இப்னு ஹஜ்ஜாஜ்** ("Muslim ibn al-Hajjaj" ) பொதுவாக 'இமாம் முஸ்லீம்' என அழைக்கப்படுகிறார். இவர் ஒரு இரானிய பாரசீக இஸ்லாமிய அறிஞர் ஆவார். இவர் குறிப்பாக ஒரு முஹதீத் (ஹதீஸ் கலை அறிஞர்) என்று அழைக்கப்படுகிறார். ஹதீஸ்களின் ஆறு முக்கிய தொகுப்புகளான ஸிஹாஹ் ஸித்தாவில் இவர் தொகுத்த ஸஹீஹ் முஸ்லிம் 'இரண்டாவது மிகவும் நம்பகமான ஹதீஸ் தொகுப்பாகக்' கருதப்படுகிறது.
# முஸ்லிம் இப்னு ஹஜ்ஜாஜ்

## பிறப்பு

முஸ்லிம் இப்னு ஹஜ்ஜாஜ் இசுலாமிய நாட்காட்டி (ஹிஜ்ரி) 204இல் (கி.பி. 817இல்) ஒரு பாரசீகக் குடும்பத்தில், (இன்றைய இரான் நாட்டில்) உள்ள நிசாப்பூரில் பிறந்தார்.
எனினும்
வரலாற்றாசிரியர்கள் இடையே அவருடைய பிறந்த தேதி குறித்து கருத்துவேறுபாடுகள் உள்ளன.
# முஸ்லிம் இப்னு ஹஜ்ஜாஜ்

## ஹதீஸ் தொகுப்பு

ஹதீஸ்களைச் சேகரிக்க முஸ்லிம் இப்னு ஹஜ்ஜாஜ் தற்போதைய ஈராக், சிரியா மற்றும் எகிப்து உட்பட அரேபிய தீபகற்பத்தில் உள்ள பல பகுதிகளுக்கு பல முறை பயணம் செய்தார். அவர் தனது சேகரிப்பில் மொத்தமிருந்த 3,00,000 ஹதீஸ்களில் 'ஸஹீஹ் முஸ்லீம்' நூலில் சேர்ப்பதற்காக, கடுமையான வரையறை அளவுகோல்களின் அடிப்படையில் ஆய்ந்து பிரித்து தேர்வு செய்து தனது சேகரிப்பில் சுமார் 4,000 ஹதீஸ்களை மட்டுமே சேர்த்தார்..
இந்த ஹதீஸ் தொகுப்பு பணியில் அவருடைய மாணவர்களான இமாம் திர்மிதி, இபின் அபி ஹத்தீம் அல்-ராஸி மற்றும் இப்னு குஜைமா ஆகியோரும் ஈடுபட்டனர்.
# முஸ்லிம் இப்னு ஹஜ்ஜாஜ்

## இறப்பு

முஸ்லிம் இப்னு ஹஜ்ஜாஜ் 55ஆம் வயதில் தன்னுடைய பிறந்த நகரான நிசாப்பூரிலேயே 25ஆம் தேதி ரஜப் மாதம் இசுலாமிய நாட்காட்டி (ஹிஜ்ரி) 261இல் (கி.பி. 874இல்) இறந்தார்.
# கமலா மார்க்கண்டேய

**கமலா மார்க்கண்டேய** (1924—மே 16, 2004) என்பவர் இந்தியாவைச் சேர்ந்த ஆங்கில எழுத்தாளரும் புதின ஆசிரியரும் ஆவார். மைசூரில் பிறந்த கமலா மார்க்கண்டேய சென்னைப் பல்கலைக் கழகத்தில் வரலாறு படித்தார். பத்திரிகையாளராகப் பணி புரியும் போதே சிறுகதைகள் எழுதினார். 1948 ஆம் ஆண்டில் இங்கிலாந்துக்குச் சென்றார். அங்கு பெர்ட்ரான்ட் டெய்லர் என்னும் ஆங்கிலேயரைத் திருமணம் செய்து கொண்டார்.  
இவருடைய முதல் புதினம் *நெக்டர் இன் எ சீவ்* 1954 ஆம் ஆண்டில் வெளிவந்தது. புலம்பெயர்ந்து வந்த இந்தியர்களின் அடையாளங்கள் தொடர்பான சிக்கல்கள் பற்றியும் கீழை நாடுகள் மற்றும் மேலை நாடுகள் இடையே நிலவும் விழுமியங்களின் வேறுபாடுகள் பற்றியும் இவருடைய புதினங்கள் விவரிக்கின்றன. கமலா மார்க்கண்டேய பத்துக்கும் மேல் புதினங்களை எழுதினார். இவருடைய புதினங்களை ஆய்வு செய்து சிலர் முனைவர் பட்டங்கள் பெற்றனர். இவர் தமது 80 ஆம் அகவையில் இலண்டனில் காலமானார்.
# டேனியல் போவே

**டேனியல் போவே** (*Daniel Bovet*, 23 மார்ச் 1907 - 8 ஏப்ரல் 1992) என்பவர் 1957ஆம் ஆண்டு மருத்துவத்திற்கான நோபல் பரிசைப் பெற்றவர். நரம்புக்கடத்திகளின் நடவடிக்கைகளை தடுக்க மருந்துகள் கண்டுபிடித்தமைக்காக இவர் இப்பரிசைப் பெற்றார். மருந்தாக்கவியல் துறையைச் சேர்ந்தவர். இவர் சுவிட்சர்லாந்தில் பிறந்து இத்தாலிக்கு குடிபெயர்ந்தார்.  
இவர் 1927ஆம் ஆண்டு ஜெனீவா பல்கலைக்கழகத்தில் பட்டம் பெற்றார். பின் 1929ஆம் ஆண்டு முனைவர் பட்டம் பெற்றார்.  
1965ல் புகைபிடிப்போரின் அறிவுத்திறன் வளர்கிறது என்ற ஆய்வை தனது ஆய்வுக் குழு மூலம் முன்வைத்தார். 1929 முதல் 1947 வரை பாரிஸில் உள்ள பாஸ்டியர் நிருவனத்தில் பணியாற்றினார். 1947 முதல் ரோமின் தேசிய சுகாதார நிருவனத்தில் பணியாற்றினார். 1964இல், சசாரி பல்கலைக்கழகத்தின் பேராசிரியர் ஆனார்.1969 முதல் 1971 வரை ரோமின் தேசிய ஆராய்ச்சிக் கவுன்சிலிலும் பின் 1982 வரை ரோமின் சாபியென்ஸா பல்கலைக்கழகத்திலும் பணியாற்றி ஓய்வு பெற்றார்.
# ஜூல்ஸ் போர்டெட்

**ஜூல்ஸ் போர்டெட்** என்றறியப்படும் **ஜூல் ஜோண் பாப்டீஸ் வென்சோண் போர்டே** (***Jules Jean Baptiste Vincent Bordet*** 13 சூன் 1870 – 6 ஏப்ரல் 1961) என்பவர் பெல்ஜியம் நாட்டைச் சேர்ந்த நோயெதிர்ப்பியல் மற்றும் நுண்ணுயிரியலாளர் ஆவார். இவரது பெயர் பாக்டீரியா பேரினம் போர்டெடெல்லாவிற்கு சூட்டப்பட்டுள்ளது. நோயெதிர்ப்பியலில் இவரது கண்டுபிடிப்புகளுக்காக இவர் 1919 ஆம் ஆண்டின் மருத்துவத்திற்கான நோபல் பரிசை வென்றார்.
# ஹெர்மன் முல்லர்

**ஹெர்மன் ஜோசப் முல்லர்** (21 டிசம்பர் 1890 முதல் 5 ஏப்ரல் 1967 வரை) அமெரிக்கவைச் சேர்ந்த மருத்துவவியலாளர் ஆவார். இவர் 1946இல் பிறழ்வுகளை எக்ஸ் கதிர்கள் மூலம் உண்டாக்க முடியும் என்ற கண்டுபிடிப்பிற்காக நோபல் பரிசு பெற்றார்.
# ஹெர்மன் முல்லர்

## தொடக்க கால வாழ்க்கை மற்றும் கல்வி

நியூயார்க் நகரில் பிறந்த முல்லர், கொலம்பியா பல்கலைக்கழகத்தில் படித்தார், அங்கு இவர் தாமஸ் ஹன்ட் மோர்கனின் புகழ்பெற்ற "ஈ அறை" குழுவினருடன் பழ ஈக்களில் மரபியல் ஆய்வில் ஈடுபட்டார். இவர் 1916-ஆம் ஆண்டில் முனைவர் பட்டம் பெற்றார் மற்றும் குரோமோசோம் மரபுரிமைக் கோட்பாட்டை நிறுவிய குழுவின் ஒரு பகுதியாக இருந்தார்.
# ஹெர்மன் முல்லர்

## செயற்கை மரபணு மாற்றங்களின் கண்டுபிடிப்பு

1926-1927 இல் எக்ஸ்-கதிர்கள் பழ ஈக்களில் செயற்கையாக மரபுமாற்றங்களை உருவாக்க முடியும் என்பதை முல்லர் நிரூபித்தது இவரது மிக முக்கியமான பங்களிப்பாகக் கருதப்படுகிறது. இந்தக் கண்டுபிடிப்பு மரபணு மாற்றங்கள் வெறும் இயற்கையான சீரற்ற நிகழ்வுகள் மட்டுமல்ல, சுற்றுச்சூழல் காரணிகளால் ஏற்படுத்தப்படலாம் என்பதை நிரூபித்தது. இந்தப் பணிக்காக, இவர் 1946-ஆம் ஆண்டில் உடலியங்கியல் அல்லது மருத்துவத்திற்கான நோபல் பரிசு பெற்றார். மரபணு அமைப்பு, மரபணு மாற்ற விகிதங்கள், பரிணாமக் கோட்பாட்டைப் புரிந்துகொள்வதில் இவர் முக்கிய பங்களிப்புகளைச் செய்தார், மக்கள்தொகை மரபியலின் கணித அடித்தளங்களை நிறுவ உதவியுள்ளார்.
# இருமக்னீசியம் பாசுபேட்டு

**இருமக்னீசியம் பாசுபேட்டு** *(Dimagnesium phosphate)* என்பது MgHPO4 என்ற மூலக்கூற்று வாய்ப்பாடு கொண்ட, பாசுபாரிக் அமிலத்தினுடைய மக்னீசியம் அமில உப்பு வகையைச் சேர்ந்த ஒரு சேர்மமாகும். மக்னீசியம் ஆக்சைடும் பாசுபாரிக் அமிலமும் விகிதவியல் அளவுகளில் சேர்ந்து இச்சேர்மம் உருவாகிறது.  
MgO + H<sub>3</sub>PO<sub>4</sub> → MgHPO<sub>4</sub> + H<sub>2</sub>O.  
உணவுக் கூட்டுப் பொருள்களுக்கான ஐரோப்பிய ஒன்றிய எண் இ343 (E343) வழங்கப்பட்டுள்ள சேர்மங்களில் இருமக்னீசியம் பாசுபேட்டும் ஒன்றாகும்.
# ஒருசோடியம் சிட்ரேட்டு

**ஒருசோடியம் சிட்ரேட்டு** *(Monosodium citrate)* என்பது NaC<sub>6</sub>H<sub>7</sub>O<sub>7</sub> என்ற மூலக்கூற்று வாய்ப்பாடு கொண்ட, சிட்ரிக் அமிலத்தினுடைய அமில உப்பு வகையைச் சேர்ந்த ஒரு சேர்மமாகும். மிகச்சரியாகச் சொல்வதென்றால் இதை சோடியம் ஈரைதரசன் சிட்ரேட்டு என்று கூறலாம். இரு சோடியம் சிட்ரேட்டு மற்றும் முச்சோடியம் சிட்ரேட்டு போன்ற சேர்மங்களும் அறியப்படுகின்றன. நீர்த்த சோடியம் பை கார்பனேட்டு கரைசலை பகுதி நடுநிலையாக்கல் மூலம் அல்லது சிட்ரிக் அமிலத்துடன் கார்பனேட்டைச் சேர்ப்பதன் மூலம் ஒருசோடியம் சிட்ரேட்டைத் தயாரிக்கலாம்.  
NaHCO<sub>3</sub> + C<sub>6</sub>H<sub>8</sub>O<sub>7</sub> → NaC<sub>6</sub>H<sub>7</sub>O<sub>7</sub> + CO<sub>2</sub> + H<sub>2</sub>O  
ஒரு சோடியம் சிட்ரேட்டு நீரில் நன்கு கரையக் கூடியதாகவும் எத்தனாலில் கரையாத சேர்மமாகவும் விளங்குகிறது. தானம் செய்யப்பட்ட இரத்தம் திரிதலை தடுக்கும் எதிர்ப்பொருளாக இச்சேர்மம் பயன்படுகிறது .
# பாபிகொண்டா வனவிலங்குச் சரணாலயம்

**பாபிகொண்டா வனவிலங்குச் சரணாலயம்** *(Papikonda National Park)* இந்தியாவின் ஆந்திரப்பிரதேச மாநிலத்தில் உள்ள கிழக்கு கோதாவரி மற்றும் மேற்கு கோதாவரி மாவட்டங்களிலும், தெலுங்கானா மாநிலத்தின் கம்மம் மாவட்டத்திலும் 1,012.86 கிலோமீட்டர் 2 பரப்பளவில் அமைந்துள்ளது.  
இச்சரணாலயத்தில் புலிகள், சிறுத்தைகள், சம்பார் மற்றும் புள்ளி மான் மற்றும் காட்டெருமை போன்ற வனவிலங்கு பாலூட்டிகள் வசிக்கின்றன. 1980 களில் இங்கு நீர்காட்டெருமை காணப்பட்டதாக இங்குள்ள குடியிருப்பு வாசிகள் தெரிவிக்கின்றனர். ஆனால் தற்பொழுது இவ்வின எருமைகள் எதுவும் இங்கு இருப்பதாக அறியப்படவில்லை
# வளையபெண்டீன்

**வளையபெண்டீன்** *(Cyclopentene)* என்பது C<sub>5</sub>H<sub>8</sub> என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். வளைய ஆல்க்கீன்களில் ஒன்றான இச்சேர்மம் ஒரு நிறமற்ற திரவமாகவும் பெட்ரோலின் நெடி உடையதாகவும் இருக்கிறது.  
தொழிற்சாலைகளில் வளையபெண்டீன் பெருமளவில் தயாரிக்கப்படுகிறது. பல்வேறு வேதியியல் தொகுப்பு முறைகளில் பயன்படுத்தப்படும் இச்சேர்மம் நெகிழிகள் தயாரிப்பில் ஒற்றைப்படியாகப் பயன்படுத்தப்படுகிறது.
வினைல்வளையபுரொபேன் – வளையபெண்டீன் மறுசீராக்கல் வினையின் மூலமாகவும் இதனைத் தயாரிக்கலாம்.
# மல்லர் வம்சம்

ஓவியம்; ஆண்டு (1850-1863)]]
துளஜா தேவி கோயில்]]  
**மல்லர் வம்சம்** (Malla Dynasty) இமயமலையின் அடிவாரத்தில் அமைந்த நேபாள நாட்டின் காத்மாண்டு சமவெளிப் பகுதிகளை கிபி 1201 முதல் 1769 முடிய ஆட்சி செய்த அரச வம்சமாகும். இவர்களை **நேவார் மக்கள்** (நேபாள நாட்டவர்) என்றும் அழைப்பர். மல்லர்கள் இந்து சமயத்தைச் சார்ந்தவர்கள்  
நேபாள நாட்டு மல்லர்கள் தங்களை மகாஜனபதங்களில் ஒன்றான மல்லர்களின் வழி வந்த சத்திரிய குலத்தவர் என்றும் கூறிக்கொள்கிறார்கள். *மல்லர்* என்பதற்கு சமஸ்கிருத மொழியில் மற்போர் செய்பவர்கள் எனப் பொருளாகும். காத்மாண்டு சமவெளியில் மல்ல வம்சத்தவர்கள் காத்மாண்டு, லலித்பூர் மற்றும் பக்தபூர் நகரங்களை தலைநகராகக் கொண்டு அரசாண்டனர்.  
மல்லர் மன்னர்களின் ஆட்சிக் காலத்தில் நேபாள நாட்டில், குறிப்பாக காத்மாண்டு சமவெளியில் கட்டிடக் கலை செழித்தோங்கியது.
# மல்லர் வம்சம்

### வீழ்ச்சி

ஷா வம்ச மன்னர் *பிரிதிவி நாராயணன் ஷா* என்பவர், காத்மாண்டு மல்லர்களின் இறுதி மன்னரான ஜெயப்பிரகாஷ் மல்லாவையும், மற்ற மல்ல மன்னர்களையும், கி பி 1768- 1769-இல் காட்மாண்டுப் போர், கீர்த்திப்பூர் போர் மற்றும் பக்தபூர் போர்களில் வென்று காத்மாண்டு சமவெளியை கைப்பற்றி ஒன்றிணைந்த நேபாள இராச்சியத்தை நிறுவினார்.  
மல்லர்கள் வீழ்ச்சி அடைந்த போது, எஞ்சியவர்கள் நேபாளத்தின் பல பகுதிகளில் சென்று குடியேறி வாழ்ந்தனர்.
# மல்லர் வம்சம்

## மல்லர்களின் கட்டிடக் கலை

மல்லர்களின் ஆளுகைக்குட்பட்ட காத்மாண்டு, லலித்பூர், பக்தப்பூர் போன்ற நகரங்களில் காத்மாண்டு நகர சதுக்கம், பக்தபூர் நகர சதுக்கம், பாதன் நகர சதுக்கம் போன்ற அரண்மனை சதுக்ககங்கள் கட்டப்பட்டது. இச்சதுக்கத்தில் பெரிய அளவிலான வணிக மையங்களுடன் கூடிய பௌத்தக் கட்டிடிடக்கலை வடிவில் மரச்சிற்பங்களுடன் கூடிய அழகிய கோயில்களும், விகாரைகளும் எழுப்பப்பட்டது.  
மல்லர் மன்னர்கள் காத்மாண்டு சமவெளியில் பசுபதிநாத் கோவில், சங்கு நாராயணன் கோயில் மற்றும் சுயம்புநாதர் கோயில்கள் எழுப்பினர்.  
திபெத்திய வெள்ளி நாணயங்களுக்கு பதிலாக 17-ஆம் நூற்றாண்டின் நடுப் பகுதியில் செப்பு நாணயங்களை மல்ல மன்னர்கள் புழக்கத்திற்கு வெளியிட்டனர். 1641 முதல் 1674 முடிய காத்மாண்டு சமவெளியை ஆண்ட பிரதாப மல்ல அரசன் அனுமந்துகோ எனும் புதிய அரண்மனை மற்றும் தங்கள் காவல் தெய்வமான துளஜா அம்மனுக்கு கோயிலை கட்டினார். பதான் நகரத்தில் உயரமான பதான் நகரச் சதுக்கத்தைக் கட்டித் தேர்த் திருவிழாக்களை நடத்தினர்.
மல்ல அரசர்கள் தங்களை விஷ்ணுவின் அம்சமானவர்கள் என்றும்; தெய்வீக அம்சம் பொருந்திய வாழும் ஒரு சிறுமியை தேர்ந்தெடுத்து, குமரி எனப் பெயரிட்டு, தனிக் கோயிலை கட்டி அதில் குடி வைத்த்து தொழுதனர். ஆண்டு விழாவின் போது அந்த தெய்வீகச் சிறுமியிடம் மன்னரும், மன்னர் குடும்பத்தவர்களும், பொது மக்களும் வாழ்த்துப் பெற்றனர்.
# மல்லர் வம்சம்

## மல்ல வம்சத்து ஆட்சியாளர்கள்

நேபாள நாட்டின் காத்மாண்டு சமவெளி பகுதிகளை கி பி 1201 முதல் 1769 முடிய ஆட்சி செய்த மல்ல வம்சத்து மன்னர்கள்;
# மல்லர் வம்சம்

## காத்மாண்டு சமவெளி முழுவதையும் ஆண்டவர்கள்

1. அரி தேவன் 1201 - 1216
1. அபய மல்லன் 1216 - 1235
1. ஜெயதேவ மல்லன் 1235 - 1258
1. ஜெயபீமதேவன் 1258 - 1271
1. ஜெயசிம்ம மல்லன் 1271 - 1274
1. ஆனந்த மல்லன் 1274 - 1310
1. ஜெயானந்த தேவன் 1310 - 1320
1. ஜெயரி மல்லன் 1320 - 1344
1. ஜெயருத்திர மல்லன் 1320 - 1326
1. ஜெயராஜா தேவன் 1347 - 1361
1. ஜெயார்சுன மல்லன் 1361 - 1382
1. ஜெயஸ்திதி மல்லன் 1382 - 1395
1. ஜெயஜோதிர் மல்லன் 1395 - 1428
1. ஜெயகீர்த்தி மல்லன் 1395 - 1403
1. ஜெயதர்ம மல்லன் 1395 - 1408
1. ஜெயயக்ச மல்லர் 1428 - 1482
1. இரத்தின மல்லன் 1482 - 1520
1. சூரிய மல்லன் 1520 - 1530
1. அமர மல்லன் 1530 - 1538
1. நரேந்திர மல்லன் 1538 - 1560
1. மகேந்திர மல்லன் 1560–1574
1. சதாசிவ மல்லன் 1574–1583
1. சிவசிம்ம மல்லன் 1583–1620
1. இலக்குமிநரசிம்ம மல்லன் 1620 - 1641
1. பிரதாப மல்லன் 1641–1674
1. சக்கரவர்த்தேந்திர மல்லன் 1669
1. மகிபாதேந்திர மல்லன் 1670
1. ஜெயன் நிபேந்திர மல்லன் 1674–1680
1. பார்வதிவேந்திர மல்லன் 1680–1687
1. பூபாலேந்திர மல்லன் 1687–1700
1. பாஸ்கர மல்லன் 1700–1714
1. மகேந்திரசிம்ம மல்லன் 1714–1722
1. ஜெகத் ஜெய மல்லன் 1722–1736
1. ஜெயப்பிரகாஷ் மல்லா 1736–1746, 1750–1768
# மல்லர் வம்சம்

## லலித்பூர் மல்ல அரசர்கள்

1. புரந்தர சிம்மன் 1580 - 1600
1. ஹரிஹர சிம்மன் 1600 - 1609
1. சிவ சிம்மன் 1609 - 1620
1. சித்தி நரசிம்மன் 1620 - 1661
1. ஸ்ரீனிவாச மல்லன் 1661 - 1685
1. யோக நரேந்திர மல்லன் 1685–1705
1. லோக பிரகாஷ் மல்லன் 1705–1706
1. இந்திர மல்லன் (புரந்தர மல்லன்) 1706–1709
1. வீர நரசிம்ம மல்லன் 1709
1. வீர மகேந்திர மல்லன் 1709–1715
1. ரித்தி நரசிம்மன் 1715–1717
1. மகேந்திர சிம்மன் 1717–1722
1. யோக பிரகாஷ் மல்லன் 1722–1729
1. விஷ்ணு மல்லன் 1729–1745
1. இராஜ்ஜிய பிரகாஷ் மல்லன் 1745–1758
1. விஷ்வஜித் மல்லன் [1758–1760
1. ஜெயப்பிரகாஷ் மல்லன் 1760–1761, 1763–1764
1. இரணஜித் மல்லன் 1762–1763
1. தால மார்த்தன் ஷா 1764–1765
1. தேஜ் நரசிம்ம மல்லன் 1765–1768
# மல்லர் வம்சம்

## பக்தபூர் மல்ல ஆட்சியாளர்கள்

1. இராய மல்லன் 1482 - 1519
1. பிராண மல்லன் 1519 - 1547
1. விஷ்வ மல்லன் 1547 - 1560
1. திரிலோக்கிய மல்லன் 1560–1613
1. ஜெகத் ஜோதி மல்லன் 1613–1637
1. நரேஸ்ஷா மல்லன் 1637–1644
1. ஜெகத் பிரகாஷ் மல்லன் 1644–1673
1. ஜிதமித்திர மல்லன் 1673–1696
1. பூபதிந்திர மல்லன் 1696–1722
1. இரணஜித் மல்லன் 1722–1769
# மல்லர் வம்சம்

## இதனையும் காண்க

- காட்மாண்டுப் போர்
- கீர்த்திப்பூர் போர்
- பக்தபூர் போர்
- கிராத இராச்சியம்
- லிச்சாவி நாடு
- கச மல்ல இராச்சியம்
- ஷா வம்சம்
- ராணா வம்சம்
- தாபா வம்சம்
# தியோ நதி

**தியோ நதி** *(Deo River)* என்பது இந்தியாவின் சார்க்கண்ட் மாநிலத்தில் உள்ள மேற்கு சிங்பூம் மாவட்டம் வழியாகப் பாய்கின்ற ஒரு நதியாகும். காம்காரியா பீடபூமியின் மேற்கு திசையில் உற்பத்தியாகும் இந்நதி 56 கிலோமீட்டர் தொலைவிற்குப் பாய்ந்து பின்னர் தெற்கு கரோ ஆற்றில் கலக்கிறது. சந்தாரா காட்டுப் பகுதியிலிருக்கும் ஒரு மிதமான அளவுள்ள புயில்கரா மலையோடையிலிருந்து தியோநதி தண்ணீரைப் பெறுகிறது .
# பாசுடன் காமன்

**பாசுடன் காமன்** அல்லது **பாசுடன் பொதுவம்** (*Boston Common*) பரவலாக **தி காமன்** மாசச்சூசெட்சு மாநிலத்தின் பாஸ்டன் நகர மையத்தில் உள்ள பொதுப் பூங்கா ஆகும். 1634இலிருந்து உள்ள இந்தப் பூங்காவே ஐக்கிய அமெரிக்காவிலுள்ள மிகப் பழமையானப் பூங்காவாகும். பரப்பளவில் அமைந்துள்ள இப்பூங்காவைச் சுற்றிலும் டிரெமண்ட் சாலை, பார்க் சாலை, பீக்கன் சாலை, சார்லசு சாலை, பாய்ல்சுடன் சாலை ஆகியன உள்ளன. பாசுடன் தீபகற்பத்தின் *கழுத்துப்* பகுதியில் மாலை போன்று அமைக்கப்பட்டுள்ள *மரகத கழுத்தணி* பூங்காக்களின் அங்கமாக இது உள்ளது. பாசுடன் வரும் பயணிகளுக்கான தகவல் மையம் பூங்காவின் டிரெமண்ட்சாலை பக்கத்தில் அமைந்துள்ளது.
# திர்மிதி (நூல்)

** திர்மிதி** அல்லது **ஜாமிஉத் திர்மிதி** (*Jami' at-Tirmidhi*,) என்பது முகம்மது நபியின் பொன்மொழிகள் அடங்கிய தொகுப்பு நூலாகும். நபிகளாரின் முக்கியமான ஆறு ஸிஹாஹ் ஸித்தா ஹதீஸ் தொகுப்பு நூல்களில் திர்மிதி ஹதீஸ் தொகுப்பும் ஒன்றாகும்.இதனை தொகுத்து எழுதியவர் இந்நூலின் அரபி மூலத்தின் ஆசிரியர் அபூ ஈஸா முகமது என்று அழைக்கப் படுகிற இமாம் திர்மிதி ஆவார்.அவரது பெயராலேயே இந்நூல் திர்மிதி என்று அழைக்கப் படுகிறது. இந்நூலில் முகமது நபிகள் கூறிய ஹதீஸ்கள் இடம்பெற்றுள்ளன.
# திர்மிதி (நூல்)

## தொகுக்கப்பட்ட வரலாறு

இமாம் திர்மிதி அவர்கள் ஹிஜ்ரி 250 இ.நா (கி.பி. 864) ல் ஹதீஸ் தொகுப்பு பணியை ஆரம்பித்து ஹிஜ்ரி 270 இ.நா (கி.பி. 884 ,ஜூன் 9) ல் தொகுத்து முடித்தார்கள்.  
இமாம் திர்மிதி அவர்கள் பல்கு நகரில் பலகாலம் பல கலைகள் கற்றுத் தேர்ந்த பின்னர் பல அரேபிய தேசங்களில் பல காலம் பிரயாணஞ் செய்து பலரிடம் ஹதீஸுகளைக் கேட்டறிந்து ஹதீஸுக் கலையில் தேர்ச்சியுற்றார்கள். இமாம்களான புகாரி,முஸ்லிம் இப்னு ஹஜ்ஜாஜ், அபூதாவூத், குதைபா பின் ஸஃது, முஹம்மது பின் பஷ்ஷார், அஹ்மத் பின் முஸ்னீ, ஸுப்யான் பின் வகீஃ போன்ற அறிஞர்களிடம் ஹதீஸ்கள் கேட்டறிந்தார்.  
இந்நூல் 3,956 ஹதீஸ்களை கொண்டிருக்கிறது , ஐம்பது அத்தியாயங்களாக பிரிக்கப்பட்டுள்ளது.இது சுனன் ஹதீஸ் நூல் என வகைப்படுத்தப்பட்டுள்ளது.
# திர்மிதி (நூல்)

## தலைப்பு

இமாம் திர்மிதி அவர்கள் தொகுப்பின் முழு தலைப்பு ஆகும்.தமிழில் "ஜாமி அல் முக்தசர் மின் அசுனன் அன் ரசூலுல்லாஹ் வ மஃபிரத் அல் சஹீஹ் வ மஃலூவ்ல் வமா அலைஹில் அமல்" என்பதாகும்.ஆனால் இது பொதுவாக திர்மிதி ஹதீஸ் நூல் என அழைக்கப் படுகிறது.
# தௌலதாபாத்

**தௌலதாபாத்** (Daulatabad or Devagiri) தென்னிந்தியாவின் மகாராஷ்டிர மாநிலத்தின், சத்திரபதி சம்பாஜிநகர் மாவட்டத்தின் நிர்வாகத் தலைமையிடமான சம்பாஜிநகருக்கு வடமேற்கே 16 கிலோ மீட்டர் தொலைவில் அமைந்த சிற்றூர் ஆகும். இக்கிராமத்தில் தௌலதாபாத் கோட்டை அமைந்துள்ளது. இதன் மக்கள் தொகை 6,096 ஆகும்.  
தௌலதாபாத்தின் முன்னாள் பெயர் **தேவகிரி** ஆகும்.  
தேவகிரி எனும் தௌலதாபாத் நகரம் கி பி 850 முதல் 1334 முடிய யாதவப் பேரரசின் தலைநகராக விளங்கியது.
மத்திய காலத்தில் இந்தியாவின் முக்கிய நகரமாக இருந்த தௌலதாபாத் நகரம் தற்போது சுருங்கி சிறு ஊராக காட்சி அளித்தாலும், மகாராஷ்டிரா மாநிலத்தின் முக்கிய சுற்றுலாத் தலமாக விளங்குகிறது.  
கி பி 13277-இல் முகமது பின் துக்ளக் தனது அரசின் தலைநகரத்தைத் தில்லியிலிருந்து, இந்தியாவிற்கு நடுவில் இருந்த தேவகிரிக்கு வலுக்கட்டாயமாக மாற்றினார். பின்னர் தேவகிரியிலிருந்து மீண்டும் தில்லிக்கே தனது தலைநகரை மாற்றினார்.
# தௌலதாபாத்

## அமைவிடம்

தேவகிரி எனும் தௌலதாபாத் நகரம் சத்திரபதி சம்பாஜி நகரத்திலிருந்து 16 கிலோ மீட்டர் தொலைவில் எல்லோரா குகைக் கோயிலுக்கு செல்லும் வழியில் உள்ளது.
# தௌலதாபாத்

## வரலாறு

தேவகிரி நகரம் கி பி 1187-இல் ஐந்தாம் பில்லம்மா எனும் யாதவ இளவரசனால் நிறுவப்பட்டது.
# தௌலதாபாத்

## வரலாறு

### தில்லி சுல்தான் படையெடுப்பு

தில்லி சுல்தான் அலாவுதீன் கில்சியின் படைகள் மாலிக் கபூர் தலைமையில் கி பி 1306 மற்றும் 1307 -இல் தேவகிரி யாதவ நாட்டுடன் நடந்த போர்களில் மாலிக் கபூர் வென்றார். போர் ஒப்பந்தப்படி, தேவகிரி அரசின் கருவூலங்கள் மாலிக்கபூருக்கு திறந்து விடப்பட்டது. மேலும் ஆண்டு தோறும் தில்லி சுல்தானகத்திற்கு ஒரு பெருந்தொகை திறையாக செலுத்த வேண்டும் என்ற உடன்பாடு ஏற்பட்டது.
# தௌலதாபாத்

## வரலாறு

### முகலாயர் படையெடுப்பு

தக்காணத்தின் முகலாய ஆளுனராக இருந்த ஷாஜகான் 1632-இல் தௌலதாபாத் கோட்டையைக் கைப்பற்றி நிஜாம் ஷாகியின் இளவரசன் உசைன் ஷாவை சிறை பிடித்தார்.
# தௌலதாபாத்

## நினைவுச் சின்னங்கள்

### தேவகிரி கோட்டை

தௌலதாபாத்தில் உள்ள கருங்கற்களால் கட்டப்பட்ட வலிமை மிக்க தேவகிரி கோட்டை 200 மீட்டர் உயரமுடையது. மூன்று அடுக்கு கொண்ட தேவகிரி கோட்டையின் வெளிச்சுவர் சுற்றளவு கொண்டது.
# தௌலதாபாத்

## நினைவுச் சின்னங்கள்

### சந்த் மினார்

210 அடி உயரமும் 70 அடி சுற்றளவும் கொண்ட அழகிய சந்த் மினார் மண்டபம் பாரசீகக் கட்டிட கலைநயத்தில் கட்டப்பட்டுள்ளது. தேவகிரி கோட்டைய அலாவுதீன் பாமினி சுல்தான் கைப்பற்றியதன் நினைவாக 1445-இல் இந்த மினார் கட்டப்பட்டது.
# தௌலதாபாத்

## மக்கள் தொகையியல்

2011 ஆம் ஆண்டு இந்திய மக்கள் தொகை கணக்கெடுப்பின் படி தௌலதாபாத் நகரத்தின் மொத்த மக்கள் தொகை 6,096 ஆக உள்ளது. மக்கள் தொகையில் 3,183 ஆண்களும்; 2,913பெண்களும் உள்ளனர். இக்கிராமத்தில் 1,178 வீடுகள் உள்ளது. இக்கிராமத்தின் சராசரி படிப்பறிவு 79.31 %% ஆகவும், ஆண்களின் படிப்பறிவு 87.22 %% ஆகவும், பெண்களின் படிப்பறிவு 70.83 %% ஆகவும் உள்ளது. ஆறு வயதிற்குட்பட்ட குழந்தைகளின் எண்ணிக்கை ஆக 895 உள்ளது. பட்டியல் சமூகத்தினர் மக்கள் தொகை 792 ஆகவும்; . பட்டியல் பழங்குடி மக்களின் தொகை 52 ஆகவும் உள்ளது.
# தௌலதாபாத்

## போக்குவரத்து வசதிகள்

### சாலைப் போக்குவரத்து

அவுரங்காபாத் - எல்லோரா தேசிய நெடுஞ்சாலையில் 20 கிலோ மீட்டர் தொலைவில் உள்ள இவ்விடத்தை சாலை வழியாக அடையலாம்.
# தௌலதாபாத்

## போக்குவரத்து வசதிகள்

### தொடருந்து

புனே - மன்மாட் நகரங்களுக்கிடையே செல்லும் தொடருந்துகள் அனைத்தும் தௌலதாபாத் தொடருந்து நிலையத்தில் நின்று செல்கிறது.
# தௌலதாபாத்

## இதனயும் காண்க

- தேவகிரி யாதவப் பேரரசு
- இம்ரூ
- பைத்தானி
- பீபி கா மக்பாரா
# இமாம் திர்மிதி

**அபூ ஈஸா முகமது அல் திர்மிதி** ("Abū ‘Īsá Muḥammad at-Tirmidhī " ) பொதுவாக **இமாம் திர்மிதி** என அழைக்கப்படுகிறார்.இவர் பாரசீக இஸ்லாமிய அறிஞர் , குறிப்பாக ஒரு முஹதீத் ( ஹதீஸ் கலை அறிஞர் ) என்று அழைக்கப்படுகிறார்.. ஆறு முக்கிய ஹதீஸ்கள் தொகுப்புகளான ஸிஹாஹ் ஸித்தாவில் இவர் தொகுத்த திர்மிதி ஹதீஸ் நூல் மிகவும் நம்பகமான ஹதீஸ் தொகுப்பாக கருதப் படுகிறது..
# இமாம் திர்மிதி

## பிறப்பு

இமாம் திர்மிதி, இ.நா 209 ( கி.பி. 824)ல் பாரசீக குடும்பத்தில்(இன்றைய உசுபெக்கிசுத்தான் நாட்டில்) உள்ள திர்மித் நகரில் பிறந்தார். திர்மித் என்ற நகரில் பிறந்தமையால் திர்மிதி என்று அழைக்கப்படுகிறார்.
இமாம் திர்மிதி அப்பாசிய கலிபா மஃமுன் அரசன் காலத்தில் பிறந்தார். ஈஸா என்பவர் இவர்களின் தகப்பனாராவார்.
# இமாம் திர்மிதி

## கல்வி

இவர் பிறவியிலேயே பார்வை இழந்தவர்.ஒரு சில அறிஞர் சிறு வயதில் பார்வை இழந்தார் என்கின்றனர்.
இருபது வயது பூர்த்தியான பின் இமாம் திர்மிதி அவர்கள் கல்வி கற்க ஆரம்பித்தார்கள். பார்வை இழந்து தாமதமாகக் கற்க ஆரம்பித்தார்கள்.
# இமாம் திர்மிதி

## ஹதீஸ் தொகுப்பு

இமாம் திர்மிதி அவர்கள் ஹிஜ்ரி 250 இ.நா (கி.பி. 864) ல் ஹதீஸ் தொகுப்பு பணியை ஆரம்பித்து ஹிஜ்ரி 270 இ.நா (கி.பி. 884 ,ஜூன் 9) ல் தொகுத்து முடித்தார்கள்.
இமாம் திர்மிதி அவர்கள் பல்கு நகரில் பலகாலம் பல கலைகள் கற்றுத் தேர்ந்த பின்னர் பல அரேபிய தேசங்களில் பல காலம் பிரயாணஞ் செய்து பலரிடம் ஹதீஸ்களைக் கேட்டறிந்து ஹதீஸ் கலையில் தேர்ச்சியுற்றார்கள்.
# இமாம் திர்மிதி

## ஆசிரியர்கள்

இமாம்களான புகாரி,முஸ்லிம் இப்னு ஹஜ்ஜாஜ், அபூதாவூத், குதைபா பின் ஸஃது, முஹம்மது பின் பஷ்ஷார், அஹ்மத் பின் முஸ்னீ, ஸுப்யான் பின் வகீஃ. குதைபா, அலீ பின் ஹஜர், தாரமீ,அபூ சுர்ஆ போன்ற அறிஞர்களிடம் ஹதீஸ்கள் கேட்டறிந்தார். ,
# ரூத் பிராவர் ஜாப்வாலா

**ரூத் பிராவர் ஜாப்வாலா** (*Ruth Prawer Jhabvala*, 7 மே 1927 – 3 ஏப்பிரல் 2013) செருமனியில் பிறந்த பிரித்தானிய, அமெரிக்கப் புதின எழுத்தாளர் மற்றும் திரைப்பட எழுத்தாளர் ஆவார். இலக்கியத்துக்கான புக்கர் பரிசு, திரைப்படத்திற்கான ஆசுக்கர் விருதும் பெற்ற பெண்மணி ஆவார்.
# ரூத் பிராவர் ஜாப்வாலா

## வாழ்க்கைக்குறிப்பு

செருமனியில் கோல்ன் நகரில் பிறந்தார். இவர் யூத மதத்தைச் சேர்ந்தவர். இலண்டன் பல்கலைக்கழகத்தில் அரசி மேரி கல்லூரியில் ஆங்கில இலக்கியம் படித்து 1951இல் பட்டம் பெற்றார். அங்கு இந்திய பார்சி மாணவரான சி.எஸ் எச் ஜாப்வாலாவைச் சந்தித்துத் திருமணம் செய்து கொண்டார். கணவருடன் இந்தியாவில் குடியேறினார். இருவரும் புதுதில்லியில் வாழ்ந்து வந்தனர். இவர்களுக்கு மூன்று பெண் மக்கள் பிறந்தார்கள். 24 ஆண்டுகள் இந்தியாவில் வாழ்ந்தார்.
# ரூத் பிராவர் ஜாப்வாலா

## எழுத்துப்பணி

இவருடைய முதல் புதினம் 1955 இல் வெளிவந்தது. சூடும் தூசும் என்னும் புதினத்திற்காக 1975இல் இவருக்குப் புக்கர் பரிசு வழங்கப்பட்டது. இவர் எழுதிய கதைகள் இந்திய வாழ்க்கை முறைகளையும், நுட்பங்களையும், சிக்கல்களையும் சித்தரிப்பனவாக இருந்தன.
# ரூத் பிராவர் ஜாப்வாலா

## திரைத்துறைப் பங்களிப்பு

திரைப்படத் தயாரிப்பாளர் இசுமாயில் மெர்ச்சண்ட், இயக்குநர் ஜேம்சு ஐவரி ஆகியோருடன் இணைந்து ஜாப்வாலா திரைக்கதை
உரையாடல்கள் எழுதினார். 20 ஆண்டுகளாக இப்பணியில் ஈடுபட்டார். திரைப்படத்துறைப் பங்களிப்பைக் கௌரவிக்கும் வகையில் இவருக்கு ஆசுக்கர் விருது கிடைத்தது.
# ரோஜர் ஸ்பெர்ரி

**ரோஜர் வால்காட் ஸ்பெர்ரி** (*Roger Wolcott Sperry*, ஆகஸ்ட் 20,1913 - ஏப்ரல் 17, 1994) என்பவர் டேவிட் ஹன்டர் ஹியூபெல் மற்றும் டோர்செல் நில்ஸ் வீசெல் ஆகியோருடன் இணைந்து 1981ஆம் ஆண்டு மருத்துவத்திற்கான நோபல் பரிசு பெற்றார்.இவர் நரம்பியல் துறைக்காகப் பெரிதும் அறியப்படுகிறார்.
# கிமின்

**கிமின்** *(Kimin)* என்பது இந்தியாவின் அருணாச்சல பிரதேச மாநிலத்திலுள்ள பபும் பரே மாவட்டத்தில் இருக்கும் ஒரு பகுதியாகும். இம்மாவட்டத்தில் உள்ள ஒன்பது நிர்வாக வட்டங்களின் மையமாக கிமின் செயல்படுகிறது. அருணாசலப் பிரதேசத்தின் தலைநகரமான இட்டாநகருக்கு அருகில் கிமின் அமைந்துள்ளது.  
குவகாத்தியில் இருந்து சாலை மார்க்கமாக 385 கிலோமீட்டர் தொலைவில் கிமின் அமைந்துள்ளது.  
1947 ஆம் ஆண்டில் பபும் பரே மாவட்டத்தின் முதலாவது நிர்வாக மையம் இங்குதான் தொடங்கப்பட்டது.
# தியோமாலி

**தியோமாலி** *(Deomali)* என்பது இந்தியாவின் அருணாச்சல பிரதேச மாநிலத்திலுள்ள திரப் மாவட்டத்தில் இருக்கும் ஒரு கணக்கெடுப்பில் உள்ள ஊராகும்.
# தியோமாலி

## புவியியல் அமைப்பு

27.15857°வடக்கு மற்றும் 95.47816°கிழக்கு என்ற அடையாள ஆள்கூறுகளில் தியோமாலி நகரம் பரவியுள்ளது.
# தியோமாலி

## மக்கள் தொகையியல்

இந்திய நாட்டின் 2001 ஆம் ஆண்டு மக்கள் தொகைக் கணக்கெடுப்பின்படி தியோமாலி நகரின் மொத்த மக்கள் தொகை 6060 ஆகும். இம்மக்கள் தொகையில் 53% பேர் ஆண்கள் மற்றும் 47% பேர் பெண்கள் ஆவர். தியோமாலி நகரின் சராசரி கல்வியறிவு சதவீதம் 62% ஆகும். இது நாட்டின் தேசிய கல்வியறிவு சதவீதமான 59.5% என்பதைவிட அதிகமாகும். கல்வியறிவு பெற்ற மக்களில் ஆண்கள் 69% எண்னிக்கையும் பெண்கள் 55% எண்ணிக்கையிலும் காணப்பட்டனர். மக்கள் தொகையில் 17% பேர் ஆறு வயதிற்கு உட்பட்டவர்களாக இருந்தனர்..2001 ஆம் ஆண்டில் திரப் அரசினர் கல்லூரி கோன்சாவிலிருந்து தியோமாலிக்கு மாற்றப்பட்டது. தற்போது இக்கல்லூரியில் 327 மாணவர்களும் 13 ஆசிரியப் பணியாளர்களும் உள்ளனர்.
# தியோமாலி

## ஊடகம்

தியோமாலியில், அனைத்திந்திய வானொலி நிலையம் ஒன்று செயல்படுகிறது.. ஆகாசவானி தியோமாலி என்ற பெயரில் இயங்கும் இவ்வானொலி நிலையத்தில் இருந்து பண்பலை வரிசைகளில் ஒலிபரப்பு செய்யப்படுகிறது.
# புவெப்லா (நகரம்)

**புவெப்லா** (*Puebla*, ), முறையாக **இரோயிகா புவெப்லா டெ சரகோசா** (*Heróica Puebla de Zaragoza*), **புவெப்லா நகரம்**, புவெப்லா மாநிலத்தின் தலைநகரமும் மிகப் பெரிய நகரமும் ஆகும். மெக்சிக்கோவின் ஐந்து மிக முக்கியமான எசுப்பானியக் குடியேற்றங்களில் ஒன்றாகும். குடியேற்றக் காலத்தில் திட்டமிட்டுக் கட்டப்பட்ட இந்த நகரம் மெக்சிக்கோவின் மையப்பகுதியில் மெக்சிக்கோ நகரத்திலிருந்து தென்கிழக்கே தொலைவிலும் மெக்சிக்கோவின் முதன்மையான அத்திலாந்திக்குப் பெருங்கடல் துறைமுக நகரமான வேராகுரூசுக்கு மேற்கிலும் இந்த இரு நகரங்களையும் இணைக்கும் தடத்தில் பள்ளத்தாக்கில் அமைந்துள்ளது. தற்கால புவெப்லா மிகவும் தொழில்மயமாக்கப்பட்ட நகரமாகும்.  
வரலாற்றுச் சிறப்புமிக்க இந்த நகரத்தை சரகோசாவின் வீர நகரம் என்றும் தேவதைகளின் நகரம் என்றும் ஓடுகளின் நகரம் என்றும் குறிப்பிடுகின்றனர். இது முழுமையாக எசுப்பானியர்களால் கட்டமைக்கப்பட்டமையால் இங்குள்ள கட்டிடக்கலையும் பண்பாடும் ஏனைய ஐரோப்பிய குடியேற்ற நகரங்களைப் போலவே உள்ளன. இக்காலத்திய நகரங்கள் பலவும் ஏற்கெனவே இருந்த தொல்குடி மக்களின் நகரங்களுக்குள் கட்டப்பட்டிருந்தன. புவெப்லாவின்
வரலாற்றுச் சிறப்புமிக்க மையப்பகுதி குடியேற்றவாத எசுப்பானியப் பண்பாட்டிற்கான காட்சிக்கூடமாக விளங்குகின்றது. 17வது, 18வது நூற்றாண்டு ஐரோப்பியக் கட்டிடக் கலையை இங்கு காணலாம்.  
புவெப்லாவின் தட்பவெப்பநிலை ஆண்டு முழுமையும் இதமாக உள்ளது.
# கார்த்தவீரிய அருச்சுனன்

**கார்த்தவீரிய அருச்சுனன்** (Kartavirya Arjuna) , நர்மதை ஆற்றாங்கரையில் அமைந்த பண்டைய மகிழ்மதி நகரத்தை தலைநகராகக் கொண்டு ஆண்ட ஹேஹேய நாட்டின் மன்னன் கிருதவீரியனின் மகன் ஆவார். கார்த்தவீரிய அருச்சுனன் குறித்து இராமாயணம் மற்றும் மகாபாரதம் போன்ற இதிகாசங்களிலும், புராணங்களில் நிறைய குறிப்புகள் உள்ளது. தத்தாத்ரேயர் மீது அளவற்ற பக்தி கொண்ட கார்த்தவீரிய அருச்சுனன் ஆயிரம் கைகள் கொண்டவன்.
# கார்த்தவீரிய அருச்சுனன்

## பிறப்பு

மகிழ்மதி நகரத்தின் மன்னன் கிருதவீரியன் - பத்மினி இணையருக்கு, தத்தாத்ரேயரின் அருளால் பிறந்தவன் கார்த்தவீரிய அருச்சுனன். மேலும் விஷ்ணு தவிர பிறரால் அழியா வரம் பெற்றவன்.
# கார்த்தவீரிய அருச்சுனன்

## தத்தாத்ரேயரிடம் வரம் பெறுதல்

அனைத்துலகத்தையும் ஆள விரும்பிய, கார்த்தவீரிய அருச்சுனன் தன் குல குரு கார்க்க முனிவரின் அறிவுரைப் படி, அத்ரி - அனுசுயா இணையருக்கு மும்மூர்த்திகளின் அம்சமாக பிறந்த தத்தாத்ரேயரை அணுகி ஆயிரம் ஆண்டுகள் பணிவிடைகள் செய்தான். கார்த்தவீரியனின் பணிவிடைக்களைக் கண்டு மகிழ்ந்த தத்தாத்ரேயர், கார்த்தவீரியனுக்கு அனைத்துலகங்களையும் ஆளும் வரம் அளித்தார். மேலும் விண்ணிலும், மண்ணிலும் செல்லக்கூடிய 4000 கெஜம் (3 அடி = 1 கெஜம்) நீளம் கொண்ட தெய்வீகத் தங்கத் தேரை வரமாக அளித்தார்.
இவ்வரங்களில் கிடைத்தவைகளை அறநெறிப்படி பயன்படுத்த வேண்டும் என்று கார்த்தவீரிய அருச்சுனனுக்கு தத்தாத்ரேயர் அறிவுறுத்தினார்.  
கார்த்தவீரிய அருச்சுனன் பூவுலகின் அனைத்து மன்னர்களை வென்று மன்னாதிமன்னன் எனும் பெரும் பேறு அடைந்தான். 85,000 ஆண்டுகள் ஹைஹேயப் பேரரசின் சக்கரவர்த்தியாக பூவுலகை ஆட்சி செய்தான்.
# கார்த்தவீரிய அருச்சுனன்

## பரசுராமருடன் போர்

மகாபாரதம் எனும் இதிகாசத்தின் வன பருவத்தில் வரும் அகிர்தவனக் கதையின் படி, மதுவிற்கு அடிமைப்பட்டு, புலனடக்கம் இன்றி மக்களையும், மன்னர்களையும் கார்த்தவீரிய அருச்சுனன் துன்புறுத்தி நாட்டை ஆண்டான் என்றும்; ஒரு முறை கார்த்தவீரிய அருச்சுனன், இந்திரனின் மனைவியான சசியின் முன்னிலையில் இந்திரனை அவமானப்படுத்தினான் என்றும் அறிய முடிகிறது.  
ஒரு முறை கார்த்தவீரிய அருச்சுன்ன் வருணனிடம், தனக்கு நிகரான வலிமை கொண்டவன் இப்பூலகில் ஒருவன் இருக்கின்றானா எனக் கேட்ட பொழுது, வருணன் அதற்கு முனிவர் ஜமதக்னியின் மகன் பரசுராமரைக் கைக்காட்டினார்.  
கார்த்தவீரிய அருச்சுனன் படைவீரர்களுடன் பரசுராமரைத் தேடிச் சென்ற போது, ஆசிரமத்தில் இருந்த பரசுராமரின் தந்தை ஜமதக்னி முனிவர் வளர்த்து வந்த காமதேனு பசுவை கவர்ந்து சென்றதுடன், அச்செயலை தடுத்த ஜமதக்னி முனிவரின் தலையையும் கொய்தான்.  
கார்த்தவீரிய அருச்சுனனின் அறநெறி கடந்த செயலைக் அறிந்த, கோடாரியை படைக்கலமாகக் கொண்ட ஜமதக்னியின் (விஷ்ணுவின் அவதார) மகன் பரசுராமன், கார்த்தவீரிய அருச்சுனனையும், பூவுலகில் வாழும் மற்ற அனைத்து சத்திரியர்களையும் கொன்று, முழு பூவுலகை அந்தணர்களுக்கு தானமாக வழங்கினார்.
# கார்த்தவீரிய அருச்சுனன்

## இராவணனை வெல்லுதல்

இராமாயண இதிகாசத்தில் இராவணை கார்த்தவீரிய அருச்சுனன் வென்ற நிகழ்வு கூறப்பட்டுள்ளது.  
வாயு புராணத்தில், கார்த்தவீரிய அருச்சுனனிடத்தில் சிறைப்பட்ட இராவணன், பின்னர் பல காலம் கழித்து, கார்த்தவீரிய அருச்சுனன் பரசுராமரால் கொல்லப்பட்ட பின்பு விடுவிக்கப்பட்டான் எனக் கூறப்பட்டுள்ளது.